Omnibus presentes litteras inspecturis Magnus, diuina miseracione episcopus Aboensis, salutem jn Domino sempiternam. Quoniam propter labilem hominum memoriam ea, que diu excogitata et acta sunt, faciliter traduntur obliuionj, nisi litterarum testimonio fuerint confirmata, jdcirco notum facimus vniuersis, quatenus nos ex consensu capituli nostri cum Olauo, presencium exhibitore, quandam commutacionem terre feceramus sub hac condicione, quod dedimus sibi medietatem agrorum nostrorum cultorum jn Rænthæmækj, medietate illorum cum omnibus aliis wlgariter dictis lindhum ad vsum nostrum et ecclesie retenta et reseruata; de eodem vero Olauo omnes agros suos cultos in Kurusum cum ceteris aliis minus curatis et cum quodam alio spacio terre, wlgariter dicto løt,¹ ad perpetuam ecclesie nostre possessionem recipientes. Jn cuius facti testimonium firmius et perpetuam ratificacionem sigillum nostrum vna cum sigillo capituli nostri presentibus est appensum. Datum anno Domini mºcccºiijº, in vigilia pasce.